Neuvoston asetus (ETY) N:o 2455/92, annettu 23 päivänä heinäkuuta 1992, tiettyjen vaarallisten kemikaalien viennistä ja tuonnista



Virallinen lehti nro L 251 , 29/08/1992 s. 0013 - 0022

Suomenk. erityispainos Alue 11 Nide 20 s. 0003

Ruotsink. erityispainos Alue 11 Nide 20 s. 0003



NEUVOSTON ASETUS (ETY) N:o 2455/92, annettu 23 päivänä heinäkuuta 1992, tiettyjen vaarallisten kemikaalien viennistä ja tuonnista EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 130 s artiklan, ottaa huomioon komission ehdotuksen (), ottaa huomioon Euroopan parlamentin lausunnon (), ottaa huomioon talous- ja sosiaalikomitean lausunnon (), sekä katsoo, että asetus (ETY) N:o 1734/88 () koskee tiettyjen vaarallisten kemikaalien yhteisön vientiä ja tuontia, asetusta (ETY) N:o 1734/88 on tarpeen muuttaa "ilmoitetun ennakkosuostumuksen" (PIC) menettelyn toteuttamiseksi, tässä tarkoituksessa on aiheellista korvata asetus (ETY) N:o 1734/88 tällä asetuksella, tietyissä yhteisön lainsäädännön säännöksissä ja erityisesti direktiiveissä 76/769/ETY () ja 79/117/ETY () rajoitetaan tiettyjen vaarallisten aineiden ja valmisteiden markkinoille saattamista ja käyttöä ja kielletään tiettyjä tehoaineita sisältävien torjunta-aineiden markkinoille saattaminen ja käyttö jäsenvaltioissa; näitä säännöksiä ei sovelleta näihin tuotteisiin silloin, kun ne on tarkoitus viedä kolmansiin maihin, direktiivissä 67/548/ETY () vahvistetaan jäsenvaltioissa noudatettavat vaatimukset vaarallisten kemikaalien pakkaamisen ja merkintöjen osalta; näitä säännöksiä ei sovelleta näihin kemikaaleihin silloin, kun ne on tarkoitus viedä kolmansiin maihin; on tarpeen valvoa, että näitä yhteisössä sovellettavia sääntöjä sovelletaan vaarallisten kemikaalien pakkaamisen ja merkintöjen osalta näihin kemikaaleihin silloin, kun ne on tarkoitettu vientiin, tiettyjen eri vientimaissa kiellettyjen tai ankaran sääntelyn alaisten kemikaalien kansainvälinen kauppa on aiheuttanut huolta kansainvälisellä tasolla syistä, jotka liittyvät ihmisten ja ympäristön suojeluun, on tarpeen toteuttaa toimenpiteitä tämän suojelun varmistamiseksi sekä yhteisössä että kolmansissa maissa, kansainväliset järjestöt, erityisesti Taloudellisen yhteistyön ja kehityksen järjestö (OECD), Yhdistyneiden Kansakuntien ympäristöohjelma (UNEP) ja Yhdistyneiden Kansakuntien elintarvike- ja maatalousjärjestö (FAO), ovat kehittäneet ilmoitus-, tiedotus- ja PIC-hankkeita, jotka koskevat näiden aineiden kansainvälistä kauppaa, yhteisö ja sen jäsenvaltiot ovat osallistuneet aktiivisesti näiden järjestöjen ja muiden kansainvälisten järjestöjen toteuttamaan työhön kiellettyjen tai ankaran sääntelyn alaisten aineiden osalta; on aiheellista, että yhteisö toteuttaa toimenpiteitä tämän työn perusteella yhdenmukaisia yhteisön menettelyjä noudattaen, tämän asetuksen soveltamisalaan kuuluvien kemikaalien vientiin on sovellettava yhteistä ilmoitusmenettelyä, joka antaa yhteisölle mahdollisuuden ilmoittaa tästä viennistä kolmansille maille, on syytä tiedottaa kaikille jäsenvaltioille kolmansista maista saapuneista ilmoituksista, jotka koskevat näiden maiden lainsäädännössä kiellettyjen tai ankaran sääntelyn alaisten aineiden tuontia yhteisöön, yhteisten ilmoitusmenettelyjen on toimittava myös perustana asianmukaiselle tietojen vaihdolle yhteisössä, myös kansainvälisen ilmoitushankkeen toteuttamista koskevien tietojen vaihdolle, tässä tarkoituksessa komissio laatii Euroopan parlamentille ja neuvostolle kertomuksen säännöllisin väliajoin, erityisesti vastaanottajamaan mahdollisista reaktioista, päätöksessä 88/C 170/01 () kehotetaan komissiota esittämään ehdotuksia asetuksen (ETY) N:o 1734/88 mukauttamisesta UNEP:n ja FAO:n laatiman järjestelmän kaltaisen PIC-järjestelmän käyttöön ottamiseksi, on aiheellista varmistaa jäsenvaltioiden kansalaisille suojelu, joka vastaa muiden kansainväliseen PIC-järjestelmään osallistuvien tuontimaiden kansalaisille tarjottua suojelua, on suotavaa käyttää tiedon yhteensovittamiseksi ja jakamiseksi vain yhtä yhteyspistettä yhteisön ja kansainvälisen PIC-järjestelmän välistä vuorovaikutusta varten, on suotavaa vahvistaa yhteiset edellytykset PIC-järjestelmään kuuluvien aineiden tuonnin ja viennin osalta, ja liitteessä I luetellaan yhteisössä kielletyt tai ankaran sääntelyn alaiset kemikaalit; näiden kemikaalien luetteloa on tarkistettava säännöllisesti ja muutettava tarvittaessa; kaikkien liitteen I muutosten on perustuttava komission ehdotuksiin, joista neuvosto tekee päätöksen määräenemmistöllä, ON ANTANUT TÄMÄN ASETUKSEN: 1 artikla Päämäärät 1. Tämän asetuksen tarkoituksena on saada aikaan yhteinen ilmoitus- ja tiedotusjärjestelmä kolmansista maista peräisin olevaa tuontia ja näihin maihin suuntautuvaa vientiä varten tiettyjen kemikaalien osalta, jotka ovat kiellettyjä tai ankaran sääntelyn alaisia ihmisten terveydelle tai ympäristölle aiheuttamiensa vaikutusten takia, sekä soveltaa Yhdistyneiden Kansakuntien ympäristöohjelman (UNEP) ja Yhdistyneiden Kansakuntien elintarvike- ja maatalousjärjestön (FAO) käyttöön ottamaa kansainvälistä ilmoitusmenettelyä ja ilmoitusmenettelyä ja "ilmoitetun ennakkosuostumuksen" menettelyä (PIC) (). 2. Tämän asetuksen päämääränä on myös varmistaa, että direktiivin 67/548/ETY säännöksiä jäsenvaltioissa markkinoille saatettavien ihmisille ja ympäristölle vaarallisten aineiden luokituksesta, pakkaamisesta ja merkinnöistä sovelletaan näihin aineisiin myös silloin, kun niitä viedään jäsenvaltioista kolmansiin maihin. 3. Tätä asetusta ei sovelleta tuotteisiin tai valmisteisiin, jotka tuodaan tai viedään 2 artiklassa tarkoitettua analyysiä tai tieteellistä tutkimusta ja kehitystä varten, jos kyseessä olevat määrät ovat niin vähäisiä, etteivät ne todennäköisesti aiheuta epätoivottuja vaikutuksia ihmisten terveydelle ja ympäristölle. 2 artikla Määritelmät Tässä asetuksessa tarkoitetaan: 1) "ilmoitettavalla kemikaalilla" kaikkia liitteessä I mainittuja kemikaaleja sekä kaikkia valmisteita, jotka sisältävät jotakin näistä kemikaaleista ja joiden osalta yhteisön lainsäädännön mukaisesti on voimassa merkintävelvollisuus, koska valmisteessa on liitteessä I mainittua kemikaalia; 2) "PIC-menettelyä edellyttävällä kemikaalilla" kaikkia liitteessä II mainittuja kemikaaleja riippumatta siitä, ovatko ne sellaisena vai valmisteen osana, teollisessa vai luonnollisessa muodossa, jos niiden pitoisuus valmisteessa on niin vähäinen, ettei niitä tarvitse merkitä yhteisön lainsäädännön mukaisesti; 3) "kielletyllä kemikaalilla" kaikkia kemikaaleja, joiden kaikki käyttö on lopullisesti kielletty valtionhallinnon säännöksillä terveyden tai ympäristön suojelun perusteella; 4) "ankaran sääntelyn alaisella kemikaalilla" kaikkia kemikaaleja, joiden käytännöllisesti katsoen kaikki käyttö on lopullisesti kielletty valtionhallinnon säännöksillä terveyden tai ympäristön suojelun perusteella, mutta joiden tietty erityiskäyttö on kuitenkin sallittua; 5) "viennillä" 1) a) perustamissopimuksen 9 artiklan 2 kohdan edellytykset täyttävää tuotteiden lopullista tai väliaikaista vientiä, 1) b) sellaisten tuotteiden uudelleenvientiä, jotka eivät vastaa a kohdassa tarkoitettuja edellytyksiä ja jotka kuuluvat muun tullimenettelyn kuin kauttakulkumenettelyn piiriin; 6) "tuonnilla" kaikkea sellaisten tuotteiden fyysistä siirtämistä yhteisön tullialueelle, jotka kuuluvat muun tullimenettelyn kuin kauttakulkumenettelyn piiriin; 7) "ilmoitetulla ennakkosuostumuksella" "prior informed consent (PIC)", "consentement informé préalable (CIP)" periaatetta, jonka mukaan ihmisten terveyden tai ympäristön suojelun perusteella kielletyn tai ankaran sääntelyn alaisen kemikaalin kansainvälinen kuljetus ei saa tapahtua ilman vastaavaa lupaa silloin, kun sellainen vaaditaan, eikä tuontimaan nimeämän kansallisen viranomaisen päätöksen vastaisesti; 8) "viitenumerolla" numeroa, jonka komissio antaa kullekin ilmoitettavalle kemikaalille, kun sitä viedään ensimmäisen kerran kolmanteen maahan. Tämä numero säilyy muuttumattomana aina, kun samaa kemikaalia viedään yhteisöstä samaan kolmanteen maahan; 9) "merkinnöillä" kemikaalin käytön terveydelle, turvallisuudelle tai ympäristölle aiheuttamaa mahdollista vaaraa koskevien tietojen mainitsemista etiketissä. Kyse ei ole määräyksistä, jotka koskevat merkintöjä vaarallisten aineiden kuljetusten yhteydessä; 10) "tieteellisellä tutkimuksella ja kehityksellä" valvotuissa olosuhteissa tapahtuvaa tieteellistä kokeilua, analyysiä tai kemiallista tutkimusta; luontaisten ominaisuuksien, vaikutusten ja tehon määrittäminen sekä tuotteen kehittämiseen liittyvät tieteelliset tutkimukset kuuluvat tähän määritelmään. 3 artikla Viranomaisten nimeäminen 1. Kukin jäsenvaltio nimeää toimivaltaisen viranomaisen tai toimivaltaiset viranomaiset, jäljempänä "nimetty viranomainen" tai "nimetyt viranomaiset" tässä asetuksessa säädettyjä ilmoitus- ja tiedotusmenettelyjä varten. Jäsenvaltion on ilmoitettava tästä nimeämisestä komissiolle. 2. Yhteisön osallistuessa kansainväliseen PIC-menettelyyn, komissio toimii yhteisenä nimettynä viranomaisena. Komissio saa tietoja toimivaltaisilta järjestöiltä, jotka vastaavat kansainvälisestä PIC-menettelystä, ja tiedottaa näille järjestöille yhteisistä päätöksistä, joita tehdään läheisessä yhteistyössä ja neuvottelemalla jäsenvaltioiden kanssa 5 artiklan mukaisesti. 4 artikla Vienti kolmansiin maihin 1. Kun ilmoitettava kemikaali on tarkoitus viedä yhteisöstä kolmanteen maahan ensimmäisen kerran sen päivämäärän jälkeen, josta alkaen se kuuluu tämän asetuksen säännösten soveltamisalaan, viejä antaa sen jäsenvaltion nimetylle viranomaiselle, jossa hän toimii, viimeistään kolmekymmentä päivää ennen sitä päivämäärää, jona vienti tapahtuu, liitteessä III tarkoitetut tiedot, jotka nimetty viranomainen tarvitsee ilmoituksen laatimiseen. Nimetty viranomainen toteuttaa tarvittavat toimenpiteet sen varmistamiseksi, että määrämaan asianomaiset viranomaiset saavat tiedon suunnitellusta viennistä. Tämän ilmoituksen, joka on mahdollisuuksien mukaan tehtävä vähintään 15 päivää ennen vientiä, on oltava liitteessä III vahvistettujen määräysten mukainen. Silloin, kun kemikaalien viennillä pyritään ratkaisemaan kiireellinen tilanne, jossa myöhästyminen voi aiheuttaa vaaraa tuontimaan ihmisten terveydelle tai ympäristölle, viejän jäsenvaltion nimetty viranomainen voi kuitenkin päättää jättää noudattamatta ensimmäistä alakohtaa kokonaan tai osittain. Nimetty viranomainen lähettää jäljennöksen tästä ilmoituksesta komissiolle, joka toimittaa sen edelleen muiden jäsenvaltioiden nimetyille viranomaisille ja mahdollisesti myrkyllisten aineiden kansainväliseen rekisteriin (IRPTC). Komissio antaa kullekin saamalleen ilmoitukselle viitenumeron ja ilmoittaa sen viipymättä jäsenvaltioiden nimetyille viranomaisille. Komissio julkaisee säännöllisesti Euroopan yhteisöjen virallisessa lehdessä luetteloa näistä viitenumeroista, josta käy ilmi kyseessä oleva kemikaali ja määrämaana oleva kolmas maa. Jos tuotteelle kuuluvaa viitenumeroa ei julkaista Euroopan yhteisöjen virallisessa lehdessä, viejän on oletettava, että vastaavaa vientiä ei ole aiemmin tapahtunut, jollei hän saa sen jäsenvaltion nimetyltä viranomaiselta, johon hän on sijoittautunut, tuotteelle kuuluvaa viitenumeroa, jonka komissio on aiemmin antanut. 2. Kyseisen jäsenvaltion nimetyn viranomaisen on ilmoitettava komissiolle viipymättä kaikista määrämaan merkittävistä reaktioista. Komissio valvoo, että muille jäsenvaltioille ilmoitetaan tämän maan reaktiosta mahdollisimman pian. 3. Kyseisen kemikaalin yhteisöstä samaan kolmanteen maahan suuntautuvan myöhemmän viennin osalta viejän on toimittava niin, että viennin yhteydessä viitataan Euroopan yhteisöjen virallisessa lehdessä julkaistuun ilmoitusnumeroon tai numeroon, jonka viejä on saanut sen jäsenvaltion nimetyltä viranomaiselta, johon hän on sijoittautunut, 1 kohdan neljännen alakohdan mukaisesti. 4. Edellä 1 kohdan mukainen uusi ilmoitus on tehtävä sellaisen viennin osalta, joka tapahtuu sen jälkeen, kun yhteisön lainsäädäntöön on tehty huomattavia kyseisten tuotteiden markkinoille saattamista ja käyttöä tai merkintöjä koskevia muutoksia, taikka aina, kun kyseisen valmisteen koostumusta muutetaan niin, että tämän valmisteen merkintöjä muutetaan. Uuden ilmoituksen on oltava liitteessä III vahvistettujen määräysten mukainen, ja siinä on oltava maininta, jossa täsmennetään, että kyse on aiemman ilmoituksen tarkistuksesta. Uuden ilmoituksen tarvetta koskeva tiedote julkaistaan Euroopan yhteisöjen virallisessa lehdessä. Komissio lähettää uudet ilmoitukset niiden maiden nimetyille viranomaisille, jotka ovat saaneet ilmoituksen kyseisen aineen tai valmisteen viennistä yhteisöstä kuuden edellisen kuukauden aikana ennen edellä tarkoitettujen muutosten tekemistä yhteisön lainsäädäntöön. 5. Edellä 1 kohdassa tarkoitetun tietojen siirron osalta jäsenvaltiot ja komissio ottavat huomioon tarpeen suojella tietojen luottamuksellisuutta ja omistusoikeutta sekä jäsenvaltioissa että määrämaissa. Luottamuksellisina ei voida pitää: P aineen nimiä, P valmisteen nimiä, P liitteessä I lueteltujen valmisteeseen sisältyvien aineiden nimiä ja niiden prosenttiosuutta valmisteessa, P liitteessä I lueteltujen aineiden pääasiallisten epäpuhtauksien nimiä, P valmistajan tai viejän nimeä, P kaikkia noudatettavia varotoimia koskevia tietoja mukaan lukien vaarallisuusluokka, tiedot vaaran luonteesta ja vastaavat turvallisuusohjeet, P ainetta koskevia fysikaalis-kemiallisia tietoja, P yhteenvetoa myrkyllisyyttä tai ympäristömyrkyllisyyttä koskevien kokeiden tuloksista, P mahdollisuuksia aineen tekemisestä vaarattomaksi, P turvallisuustiedotteisiin sisältyviä tietoja, P määrämaata. 5 artikla Osallistuminen kansainväliseen ilmoitusmenettelyyn ja "ilmoitetun ennakkosuostumuksen" (PIC) menettelyyn 1. Komissio ilmoittaa kansainvälisestä PIC-menettelystä huolehtiville toimivaltaisille järjestöille kemikaaleista, jotka ovat yhteisössä kiellettyjä tai ankaran sääntelyn alaisia (liite I). Komissio toimittaa kaikki aiheelliset tiedot, erityisesti tiedot, jotka liittyvät kemikaalien tunnistetietoihin, vaarallisiin ominaisuuksiin, yhteisön vaatimuksiin merkintäkysymyksissä ja noudatettaviin varotoimenpiteisiin. Komissio ilmoittaa myös asiaankuuluvista valvontatoimenpiteistä ja niiden perusteista. 2. Komissio lähettää jäsenvaltioille viipymättä tiedot, jotka se on saanut PIC-menettelyä edellyttävistä kemikaaleista sekä kolmansien maiden päätöksistä kieltää nämä tuotteet tai rajoittaa niiden tuontia. Komissio arvioi läheisessä yhteistyössä jäsenvaltioiden kanssa näihin kemikaaleihin liittyvät vaarat. Komissio tekee päätöksensä, mukaan lukien väliaikaiset päätökset, direktiivin 67/548/ETY 21 artiklassa säädettyä menettelyä noudattaen. Sen jälkeen komissio tiedottaa IRPTC:-lle, onko näiden kemikaalien tuonti yhteisöön sallittua, kiellettyä vai sääntelyn alaista. Tällaista päätöstä tehtäessä olisi otettava huomioon seuraavat periaatteet: a) kun on kyse yhteisön lainsäädännössä kielletystä aineesta tai valmisteesta, tuontilupa kiellettyä käyttöä varten evätään; b) kun on kyse yhteisön lainsäädännössä ankarasti säännellystä aineesta tai valmisteesta, tuontilupa myönnetään täsmällisin edellytyksin. Kyseisistä edellytyksistä on päätettävä tapauskohtaisesti; c) kun on kyse aineesta tai valmisteesta, joka ei ole yhteisön lainsäädännössä kielletty eikä ankarasti säännelty, tuontilupaa ei tavallisesti saa evätä. Jos komissio jäsenmaiden kanssa neuvoteltuaan kuitenkin katsoo, että neuvostolle on tehtävä ehdotus muualla kuin yhteisössä valmistetun aineen tai valmisteen kieltämiseksi tai sen ankarasta sääntelystä, komissio voi sallia tuonnin tilapäisin edellytyksin, joista päätetään tapauskohtaisesti, odottaessaan, että neuvosto päättää ehdotetusta ankarasta sääntelystä tai pysyvästä kiellosta. Silloin, kun aine tai valmiste on kielletty tai ankaran sääntelyn alainen yhden tai useamman jäsenvaltion lainsäädännössä, komissio ottaa kyseisen jäsenvaltion kirjallisesta pyynnöstä huomioon, valmistellessaan IRPTC:lle annettavaa vastausta, tämän jäsenvaltion määräämän kiellon tai ankaran sääntelyn. Komissio perustaa aina tarvittaessa päätöksensä yhteisön aiempiin menettelyihin ja valvoo, että toteutetut toimenpiteet eivät ole yhteisön voimassa olevan lainsäädännön vastaisia. 3. Liite II käsittää seuraavaa: a) kansainvälinen luettelo kielletyistä tai ankaran sääntelyn alaisista kemikaaleista, jotka edellyttävät UNEP:n ja FAO:n vahvistamaa PIC-menettelyä; b) luettelo PIC-menettelyyn osallistuvista maista; c) näiden maiden (mukaan lukien jäsenvaltiot) päätökset, jotka koskevat a kohdassa tarkoitetussa luettelossa mainittuja kemikaaleja. Komissio ilmoittaa viipymättä jäsenvaltioille tiedot, jotka se saa a, b ja c kohdassa tarkoitettuihin tietoihin tehdyistä muutoksista. Komissio julkaisee nämä muutokset säännöllisesti Euroopan yhteisöjen virallisessa lehdessä. 4. Viejän on mukauduttava PIC-menettelyyn osallistuvan määrämaan päätöksiin. 5. Jos kansainväliseen ilmoitusmenettelyyn osallistuva tuontimaa ei reagoi tai jos se tekee väliaikaisen päätöksen, joka ei koske tuontia, kemikaalien tuontiin liittyvä status quo jatkuu. Tämä tarkoittaa, että kemikaaleja ei saa viedä maasta ilman tuontimaan nimenomaista suostumusta ellei kyse ole tuontimaassa rekisteröidystä torjunta-aineesta tai kemikaalista, jonka käyttö tai tuonti on sallittu muilla tuontimaan toteuttamilla toimenpiteillä. 6 artikla Rikkomukset Jos tämän asetuksen säännöksiä ei noudateta, jäsenvaltioiden on toteutettava asianmukaiset oikeudelliset tai hallinnolliset toimenpiteet. 7 artikla Pakkaaminen ja merkinnät 1. Vientiin tarkoitettujen vaarallisten kemikaalien osalta edellytetään direktiivin 67/548/ETY tai tarvittaessa muiden vaarallisista valmisteista annettujen direktiivien () mukaisesti toteutettuja pakkaus- ja merkintätoimenpiteitä, joita sovelletaan siinä jäsenvaltiossa, josta tavarat viedään tai jossa ne on tuotettu. Tämä vaatimus ei estä noudattamasta tuojana olevan kolmannen maan erityisiä määräyksiä. Riittää, että etiketti vastaa vain tuojana olevan kolmannen maan vaatimuksia, jos nämä vaatimukset käsittävät kaikki terveyttä, turvallisuutta ja ympäristöä koskevat tiedot, joita yhteisössä tapahtuvaa käyttöä varten vaaditaan. 2. Etiketissä olevat tiedot on esitettävä mahdollisuuksien mukaan sen määrämaan tai alueen, jolla tuotetta käytetään, virallisella kielellä tai virallisilla kielillä taikka yhdellä tai useammalla pääkielellä. 8 artikla Kolmansien maiden ilmoitus 1. Kun jäsenvaltion nimetty viranomainen saa kolmannen maan toimivaltaiselta viranomaiselta ilmoituksen yhteisöön suuntautuvasta viennistä sellaisen kemikaalin osalta, jonka valmistus, käyttö, käsittely, kulutus, kuljetus ja/tai myynti on tämän maan lainsäädännössä kiellettyä tai ankaran sääntelyn alaista, jäsenvaltion nimetty viranomainen lähettää viipymättä yhteisölle jäljennöksen tästä ilmoituksesta ja sen mukana kaikki tarvittavat tiedot. 2. Komissio toimittaa viipymättä muille jäsenvaltioille kaikki suoraan tai välillisesti saamansa ilmoitukset ja niiden mukana kaikki asiaan liittyvät tiedot. 3. Komissio arvioi säännöllisesti jäsenvaltioidensa välityksellä tai suoraan kolmansista maista saamansa tiedot ja toimittaa tarvittaessa asianmukaiset ehdotukset neuvostolle. 9 artikla Tietojenvaihto ja valvonta 1. Jäsenvaltioiden on toimitettava komissiolle säännöllisesti tietoja tässä asetuksessa säädetyn ilmoitusjärjestelmän toiminnasta. 2. Komissio laatii säännöllisesti kertomuksen jäsenmaiden antamien tietojen perusteella ja toimittaa sen Euroopan parlamentille ja neuvostolle. Tässä kertomuksessa on oltava muun muassa tietoja kansainväliseen ilmoitusmenettelyyn ja PIC-menettelyyn osallistumisesta, niiden käsittämästä alueesta ja siitä, kuinka kolmannet maat noudattavat niitä. 3. Edellä 1 ja 2 kohdan mukaisesti annettujen tietojen osalta jäsenvaltiot ja komissio ottavat huomioon tarpeen suojella tietojen luottamuksellisuutta ja omistusoikeutta. 10 artikla Jos jokin jäsenvaltio soveltaa muiden kuin liitteessä I lueteltujen aineiden osalta kansallista järjestelmää, jossa määrätään kolmansille maille tässä asetuksessa vahvistettujen menettelyjen kaltaisia tiedotusmenettelyjä, sen on ilmoitettava siitä komissiolle ja täsmennettävä, mistä aineista on kyse. Komissio ilmoittaa nämä tiedot muille jäsenvaltioille. 11 artikla Liitteiden päivitys 1. Komissio tarkistaa säännöllisesti liitteessä I olevan kemikaalien luettelon, erityisesti tämän asetuksen soveltamisesta saadun kokemuksen perusteella ja varsinkin 10 artiklan soveltamisesta saatujen tietojen perusteella, ottaen huomioon sekä markkinoille saattamista että käyttöä koskevan yhteisön lainsäädännön kehityksen ja OECD:ssä, UNEP:ssä ja FAO:ssa laadittujen määräysten kehityksen. Luetteloa muutetaan tarvittaessa komission ehdotuksesta määräenemmistöllä tehdyillä neuvoston päätöksillä. Määritettäessä vastaako valvontatoimenpide kieltoa tai ankaraa sääntelyä on syytä tutkia tämän toimenpiteen vaikutusta johonkin kolmesta pääasiallisesta käyttöluokasta, jotka ovat: a) kasvinsuojeluaineet, b) teolliset kemikaalit, c) kuluttajille tarkoitetut kemikaalit. Jos valvontatoimenpiteellä kielletään tai rajoitetaan tarkoin johonkin edellä mainituista kolmesta käyttöluokasta kuuluvan kemikaalin käyttöä, tuote on merkittävä liitteeseen I. 2. Muutokset, joita UNEP ja FAO ehdottavat lisättäviksi kansainvälistä PIC-menettelyä ja tuontimaiden PIC-päätöksiä edellyttävien kemikaalien luetteloon (liite II), tehdään direktiivin 67/548/ETY 21 artiklassa säädettyä menettelyä noudattaen. 3. Tarvittavat muutokset liitteen III mukauttamiseksi tieteen ja tekniikan kehitykseen tehdään direktiivin 67/548/ETY 21 artiklassa säädettyä menettelyä noudattaen. 12 artikla 1. Kumotaan asetus (ETY) N:o 1734/88. 2. Viittaukset asetukseen (ETY) N:o 1734/88 katsotaan viittauksiksi tähän asetukseen. 13 artikla Tämä asetus tulee voimaan kolme kuukautta sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 23 päivänä heinäkuuta 1992. Neuvoston puolesta Puheenjohtaja J. COPE () EYVL N:o C 17, 25.1.1991, s. 16 () EYVL N:o C 305, 25.11.1991, s. 112 () EYVL N:o C 191, 22.7.1991, s. 17 () EYVL N:o L 155, 22.6.1988, s. 2 () EYVL N:o L 262, 27.9.1976, s. 201. Direktiivi sellaisena kuin se on viimeksi muutettuna direktiivillä 91/339/ETY (EYVL N:o L 186, 12.7.1991, s. 64). () EYVL N:o L 33, 8.2.1979, s. 36. Direktiivi sellaisena kuin se on viimeksi muutettuna direktiivillä 91/188/ETY (EYVL N:o L 92, 13.4.1991, s. 42). () EYVL N:o 196, 16.8.1967, s. 1. Direktiivi sellaisena kuin se on viimeksi muutettuna direktiivillä 79/831/ETY (EYVL N:o L 259, 15.10.1979, s. 10). () EYVL N:o C 170, 29.6.1988, s. 1 () Lontoon direktiivit, joita sovelletaan kansainvälisen kaupan kohteina olevia kemikaaleja koskevien tietojen vaihtoon; 17 päivänä kesäkuuta 1987 annettu UNEP:n hallintoneuvoston päätös 14/27, muutettu toukokuussa 1989; torjuntaaineiden jakelua ja käyttöä koskeva FAO:n kansainvälinen käyttäytymissäännöt, Rooma 1986, muutettu marraskuussa 1989. () P Direktiivi 78/631/ETY (EYVL N:o L 206, 29.7.1978, s. 13), sellaisena kuin se on viimeksi muutettuna direktiivillä 84/291/ETY (EYVL N:o L 144, 30.5.1984, s. 1) P Direktiivi 88/379/ETY (EYVL N:o L 187, 16.7.1988, s. 14), sellaisena kuin se on viimeksi muutettuna direktiivillä 90/492/ETY (EYVL N:o L 275, 5.10.1990, s. 35) LIITE I >TAULUKON PAIKKA> LIITE III Tiedot, jotka on annettava 4 artiklan mukaan 1. Vietävän aineen tai valmisteen tunnistetiedot 1.1 Aineet: P nimi Kansainvälisen puhtaan ja sovelletun kemian liiton (IUPAC) nimikkeistössä, P muut nimitykset (yleinen nimitys, kaupallinen nimitys, lyhenne), P CAS-numero ja EINECS-numero, jos tiedossa, P aineessa olevat pääasialliset epäpuhtaudet, jos tarpeen. 1.2 Valmisteet: P valmisteen kaupallinen nimitys tai muu nimitys, P jokaisen liitteessä I mainitun aineen osalta 1.1 kohdassa tarkoitetut tiedot ja prosenttiosuus. 2. Tiedot noudatettavista varotoimenpiteistä, mukaan lukien vaarallisuusluokka ja turvallisuusohjeet. 3. Lisätietoja antavan nimetyn viranomaisen nimi, osoite, puhelinnumero ja teleksi- tai telekopionumero. 4. Yhteenveto lainsäädännöllisistä rajoituksista ja näiden rajoitusten perusteista. 5. Ensimmäinen arvioitu vientipäivämäärä. 6. Viitenumero. 7. Määrämaa. 8. Käyttöluokka. 9. Mahdollinen arvio määrämaahan vietävän kemikaalin määrästä seuraavan vuoden aikana. Edellä tarkoitetut tiedot on annettava vienti-ilmoituslomakkeella, josta on malli jäljempänä. EUROOPAN ASETUS (ETY) N:o 2455/92 YHTEISÖJEN KOMISSIO KIELLETTYJEN TAI ANKARAN SÄÄNTELYN ALAISTEN KEMIKAALIEN VIENTI-ILMOITUSLOMAKE 1. VIENTI-ILMOITUKSEN VIITENUMERO: ... 2. VIENNIN KOHTEENA ON KIELLETTY TAI ANKARAN SÄÄNTELYN ALAINEN KEMIKAALI (): Kemikaalin nimi/nimet: ... EINECS-numero: ... CAS-numero: ... 3. VIENNIN KOHTEENA ON VALMISTE, JOKA SISÄLTÄÄ YHTÄ TAI USEAMPAA KIELLETTYÄ TAI ANKARAN SÄÄNTELYN ALAISTA KEMIKAALIA (): Valmisteen nimi/nimet: ... Valmisteen merkintäkoodi: ... Valmisteen sisältämien kiellettyjen tai ankaran sääntelyn alaisten kemikaalien nimet: i) %-osuus valmisteessa: ... EINECS-numero: ... CAS-numero: ... ii) %-osuus valmisteessa: ... EINECS-numero: ... CAS-numero: ... 4. VASTAANOTTAJAMAA: Ensimmäinen arvioitu vientipäivämäärä: ... Mahdollinen arvio määrämaahan vietävän kemikaalin määrästä seuraavan vuoden aikana: ... 5. NIMETYT KANSALLISET VIRANOMAISET: Euroopan yhteisössä: Tuontimaassa: ... ... ... ... ... ... ... ... ... ... ... ... Vientimaan edustaja: Virallinen leima Allekirjoitus: ... Päiväys: ... () Täytettävä ruutu 2 tai ruutu 3. Huom. Kemialliset ja oikeudelliset tiedot kääntöpuolella. KIELLETTYÄ TAI ANKARAN SÄÄNTELYN ALAISTA KEMIKAALIA KOSKEVA LOMAKE KEMIKAALIN NIMI/NIMET: EINECS-numero: ... CAS-numero: ... Käyttöluokka/käyttöluokat: ... KEMIKAALIN MERKINTÄVELVOLLISUUS: Luokitus: ... Koodi: ... Vaaraa osoittavat lausekkeet: Turvallisuusohjeet: YHTEENVETO VALVONTATOIMENPITEISTÄ JA VALVOTUSTA KÄYTÖSTÄ: VIITTAUS YHTEISÖN TAI KANSALLISEEN LAINSÄÄDÄNTÖÖN: VALVONTATOIMENPITEIDEN PERUSTE: LISÄTIETOJA: Huom. Jos valmiste sisältää useampaa kuin yhtä kemikaalia, joka on Euroopan yhteisössä kielletty tai ankaran sääntelyn alainen, mukaan on liitettävä näitä muita kemikaaleja koskevat lomakkeet.